“ทองไทย” เปิดตลาด บวก 150 บ. ทองคำแท่ง ขายออกบาทละ 25,700 รูปพรรณ 26,200 บ.
“ทองไทย” เปิดตลาด บวก 150 บ. ทองคำแท่ง ขายออกบาทละ 25,700 รูปพรรณ 26,200 บ.
“ทองไทย” เปิดตลาด บวก 150 บ. ทองคำแท่ง ขายออกบาทละ 25,700 รูปพรรณ 26,200 บ.
23 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (23 ก.พ.64) เมื่อเวลา 09.26 น.ที่ผ่านมา ราคาปรับขึ้น 150 บาท เมื่อเทียบกับประกาศราคาซื้อขายครั้งสุดท้ายของวันจันทร์ ที่ตลอดทั้งวันมีการประกาศราคาทั้งหมด 4 รอบ ซึ่งเป็นการปรับขึ้นติดต่อกันทั้ง 4 รอบ รวม 200 บาท
โดยราคาทองคำแท่งวันนี้ รับซื้ออยู่ที่บาทละ 25,600.00 บาท ขายออกที่ราคาบาทละ 25,700.00 บาท
ทองรูปพรรณ รับซื้ออยู่ที่ราคาบาทละ 25,135.28 บาท ขายออกที่บาทละ 26,200.00 บาท
ราคาทองคำ Spot เช้านี้ปรับเพิ่มขึ้นสู่บริเวณ 1,812 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 31 ดอลลาร์ สู่ระดับ 1,808.4 ดอลลาร์ โดยได้แรงหนุนจากการซื้อทองคำในฐานะสินทรัพย์ป้องกันความเสี่ยงจากเงินเฟ้อ ในขณะที่ตลาดติดตามการแถลงของนายเจอโรม พาวเวล ประธานธนาคารกลางสหรัฐ (เฟด) ในสัปดาห์นี้ เพื่อหาสัญญาณบ่งชี้เกี่ยวกับภาวะเศรษฐกิจ, อัตราเงินเฟ้อ และทิศทางอัตราดอกเบี้ยสหรัฐ